CELEX: 32021D1856
Language: et
Date: 2021-10-18 00:00:00
Title: Nõukogu otsus (EL) 2021/1856, 18. oktoober 2021, Euroopa Liidu nimel võetava seisukoha kohta Euroopa – Vahemere piirkonna lepinguga (assotsiatsiooni loomiseks ühelt poolt Euroopa ühenduste ja nende liikmesriikide ning teiselt poolt Tuneesia Vabariigi vahel) moodustatud assotsiatsiooninõukogus seoses ELi-Tuneesia strateegiliste prioriteetide kehtivuse pikendamisega seni, kuni assotsiatsiooninõukogu võtab vastu uued ajakohastatud strateegilised prioriteedid

22.10.2021   
               
               
                  ET
               
               
                  Euroopa Liidu Teataja
               
               
                  L 374/60
               
            
         NÕUKOGU OTSUS (EL) 2021/1856,
         18. oktoober 2021,
         Euroopa Liidu nimel võetava seisukoha kohta Euroopa – Vahemere piirkonna lepinguga (assotsiatsiooni loomiseks ühelt poolt Euroopa ühenduste ja nende liikmesriikide ning teiselt poolt Tuneesia Vabariigi vahel) moodustatud assotsiatsiooninõukogus seoses ELi-Tuneesia strateegiliste prioriteetide kehtivuse pikendamisega seni, kuni assotsiatsiooninõukogu võtab vastu uued ajakohastatud strateegilised prioriteedid
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artiklit 217 koostoimes artikli 218 lõikega 9,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Euroopa – Vahemere piirkonna leping assotsiatsiooni loomiseks ühelt poolt Euroopa ühenduste ja nende liikmesriikide ning teiselt poolt Tuneesia Vabariigi vahel (1) (edaspidi „leping“) allkirjastati 17. juulil 1995 ja see jõustus 1. märtsil 1998.
                  
               
                     (2)
                  
                  
                     Assotsiatsiooninõukogu võttis ELi-Tuneesia strateegilised prioriteedid vastu otsusega nr 1/2018 (2).
                  
               
                     (3)
                  
                  
                     Pooled leppisid kirjavahetuse teel kokku, et kuni uute ajakohastatud strateegiliste prioriteetide vastuvõtmiseni tuleks partnerluse tugevdamise eesmärgil pikendada suunava dokumendina ELi-Tuneesia strateegiliste prioriteetide kehtivust.
                  
               
                     (4)
                  
                  
                     Lepingu artikli 80 kohaselt on assotsiatsiooninõukogul õigus teha lepingu eesmärkide saavutamiseks vajalikke otsuseid.
                  
               
                     (5)
                  
                  
                     Assotsiatsiooninõukogu võtab kirjaliku menetluse teel vastu otsuse strateegiliste prioriteetide kehtivuse pikendamiseks seni, kuni assotsiatsiooninõukogu võtab vastu uued ajakohastatud strateegilised prioriteedid.
                  
               
                     (6)
                  
                  
                     On asjakohane määrata kindlaks liidu nimel võetav seisukoht assotsiatsiooninõukogus, sest assotsiatsiooninõukogu otsusel on õiguslik toime.
                  
               
                     (7)
                  
                  
                     Seetõttu peaks liidu võetav seisukoht assotsiatsiooninõukogus põhinema assotsiatsiooninõukogu otsuse eelnõul,
                  
               ON VASTU VÕTNUD KÄESOLEVA OTSUSE:
         
            Artikkel 1
            Seisukoht, mis võetakse liidu nimel Euroopa – Vahemere piirkonna lepinguga (assotsiatsiooni loomiseks ühelt poolt Euroopa ühenduste ja nende liikmesriikide ning teiselt poolt Tuneesia Vabariigi vahel) moodustatud assotsiatsiooninõukogus seoses ELi-Tuneesia strateegiliste prioriteetide kehtivuse pikendamisega seni, kuni assotsiatsiooninõukogu võtab vastu uued ajakohastatud strateegilised prioriteedid, põhineb assotsiatsiooninõukogu otsuse eelnõul (3).
         
         
            Artikkel 2
            Käesolev otsus jõustub selle vastuvõtmise päeval.
         
         
            Luxembourg, 18. oktoober 2021
            
               
                  Nõukogu nimel
               
               
                  eesistuja
               
               J. BORRELL FONTELLES
            
         
         
            (1)  EÜT L 97, 30.3.1998, lk 2.
         
            (2)  ELi-Tuneesia assotsiatsiooninõukogu 9. novembri 2018. aasta otsus nr 1/2018, millega võetakse vastu ELi-Tuneesia strateegilised prioriteedid ajavahemikuks 2018–2020 (ELT L 293, 20.11.2018, lk 39).
         
            (3)  Vt dokumenti ST 12265/21 veebilehel: http://register.consilium.europa.eu.